นางผ่องศรี (นามสมมติ) กล่าวว่า ไปร่วมงานดังกล่าวและพบว่าเด็ก 3 คน ตะโกนขับไล่นายกฯ ตนก็หันไปยิ้มให้เด็กเหล่านั้น ช่วงเดียวกันก็มีเสียงตะโกนว่า "ทักษิณสู้ๆ" จึงคิดในใจว่าจะไปสู้กับใคร จากนั้นตนก็ต่อว่า พ.ต.ท.ทักษิณด้วย ก็มี รปภ.นายกฯ เดินเข้ามาพบตนและเด็ก 3 คน ตนจึงบอกให้เด็กๆ ออกไป แต่ไม่ทัน เพราะ รปภ.นายกฯ ได้ชกเด็กทันที ตนจึงไปถามว่าควรแจ้งความดีหรือไม่ แต่เด็กๆ ไม่ไปบัญญัติ 15 ประการต้านระบอบทักษิณผู้สื่อข่าวรายงานว่า การแถลงข่าวครั้งนี้ประชาชนให้ความสนใจมาก โดยมาร่วมงาน 200 คน เพราะมีการแจกสติกเกอร์ข้อความว่า "เขตทักษิณห้ามเข้า" และยังมีบัญญัติ 15 ประการในการต่อต้านระบอบทักษิณอย่างสันติ เช่น หยุดซื้อสินค้าและบริการในเครือชินวัตร หากพบเห็น พ.ต.ท.ทักษิณบุคคลในครอบครัว ไม่ต้องแสดงความเคารพ บีบแตรรถ 4 ครั้งเมื่อขับรถผ่านทำเนียบรัฐบาล เพื่อแสดงให้รู้ว่าไม่พอใจ ส่งจดหมายโดยตรงไปยังเครือข่ายธุรกิจที่สนับสนุน พ.ต.ท.ทักษิณว่าควรยุติการสนับสนุน คิดอะไรไม่ออกก็เปิดเวบไซต์ www.stopthaksin.com เรียกร้องให้ นายสุรเกียรติ์ เสถียรไทย รักษาการรองนายกรัฐมนตรี และนายสมคิด จาตุศรีพิทักษ์ รักษาการรองนายกรัฐมนตรี และ รมว.พาณิชย์ และนายสุรนันทน์ เวชชาชีวะ รักษาการรัฐมนตรีประจำสำนักนายกรัฐมนตรีรวมทั้งกลุ่มนายทุนเลิกให้การสนับสนุน พ.ต.ท.ทักษิณ
การแถลงข่าวครั้งนี้ประชาชนให้ความสนใจมาก โดยมีการแจกสติกเกอร์ข้อความว่าอะไร 
เขตทักษิณห้ามเข้า